Прво се радило у приватној кући на простору садашње Зелене пијаце, касније на месту садашње виле „Драга” где је саграђена зграда са једним одељењем и станом за учитеља. Касније, 1869. године подигнута је нова школска зграда на месту данашње школе са седам учионица и канцеларијама. Пошто је та зграда школе била премалена, 1897. године подигнута је за то време савремена зграда, у којој је школа радила до почетка Балканских ратова, 1912. године. Од 1912 до 1918. године због Балканских ратова и Првог светског рата, школа прекида рад, да би поново почела са радом 1923. године, а 1925. године придодато јој је и забавиште.